ངའི་ལག་ནས་སྦྲང་དཀར་རྩམ་པའི་ཁྲི་སྟེང་ན།འབྲི་མར་སེར་བོའི་རྒྱན་ཞིག་ཡོད།འབྲི་ཐུལ་མ་བརྒྱ་ཡི་འབྲི་མར་རེད།མགོ་ལ་བྱུག་ན་མགོ་འཕང་མཐོ།ཕྲག་གཡས་ལ་བྱུག་ན་གཡས་པ་གསེར་གྱི་ཉི་མ་ཤར།ཕྲག་གཡོན་པར་བྱུག་ན་གཡོན་པར་དངུལ་གྱི་ཟླ་བ་ཚེས།ཁ་ལ་བྱུག་ནཁ་ལས་རླུང་རྟ་དར།མགོ་ཡང་སྐྱ་མོ་ཝ་ཡིས་བརྒྱན།ཝ་དམར་བོ་དབུས་གཙང་ཡུལ་ལ་མཆོད།དབུས་དགའ་ལྡན་གསེར་ཁྲིམཛོད་ནས་ཉོས།སེར་བོ་གསེར་གྱི་རིན་པ་དེ།ཉི་མ་སེར་བོའི་དོ་ཟླ་རེད།འདི་གོན་གི་སྐལ་བ་ཁྱོད་ཡོད་ཀི།མགོ་ལ་གོན་པའི་ཕྱིན་ཆད་ནས།མཚན་སྙན་གྲགས་གཡུ་འབྲུག་སྔོན་མོ་བཞིན།གླིང་བཞི་ཀུན་ལ་ཁྱབ་པར་ངེས།ལུས་གཅིག་ཕྲ་མོ་གོས་ཀྱིས་བརྒྱན།།རྒྱ་ཚོང་དཔོན་ནོར་བུའི་ལག་ནས་ཉོས།།དཀར་ཡོལ་དངུལ་གྱི་རིན་པ་རེད།།ཟླ་བ་དཀར་པོའི་དོ་ཟླ་རེད།།འདི་གོན་པའི་བསྐལ་བ་ཁྱོད་ཡོད་ཀི།ལུས་ལ་གོན་པའི་ཕྱིན་ཆད་ནས།།ལས་བསོད་ནམས་ཡར་ངོའི་ཟླ་བ་བཞིན།།ཕྱོགས་མུན་པ་སེལ་བའི་མགོན་དུ་གྱུར།།